
6 KÖZÉLETI ÉS KULTURÁLIS TÁJÉKOZTATÓ e 


A hagyományos népi kultúrában az év ünnepeinek évszázadok alatt kialakult rendje 
volt. Meg-megszakítva a hétköznapi élet nehéz, dolgos időszakait. elérkezett az áhí- 
tott, csodálatos vagy a vidámságot előhívó ünnep, amelynek menetében a család és a 
tágabb közösség minden tagja kivétel nélkül részt vett. 

Mi már alig részesülhetünk ezekből a sokszínű, lelket felemelő és az emberi termé- 
szet számára oly nagyon szükséges alkalmakból Ünnepeink elszegényedtek. 

Azért, hogy gyermekeink megismerjék, megszeressék és — ami a legfontosabb 
átéljék a magyar nép régi. kivételes napjait, a művelődési központ népművelői és a 
Központi Általános Iskola zenei tagozatának lelkes pedagógusa. Garamvölgyi Rita 
összefogtak és elhatározták: hónapról hónapra felidézik iskolásaink számára ezt a 
régi, gazdag szokásvilágot. A kísérlet tavaly indult meg, s a , bemutató" nagy sikert 
aratott a kis szereplők, valamint a gyermek és felnőtt nézőközönség körében. Egyút- 
tal biztatást adott a további rendszeres munkához 

ÜNNEPSÉG SZENTENDRE 
FELSZABADULÁSÁNAK 
TISZTELETÉRE 


Szentendre felszabadulásának 43. 
évfordulója tiszteletére a Városi Ta- 
nács, a Városi Pártbizottság és a 
HNF Városi Bizottsága együttes 
ünnepi ülést tart december 22-én 
14 órakor a tanács dísztermében, 
amelyre a lakosságot is szeretettel 
meghívja. 

Ünnepi megemlékezést tart: Katona 
Sándorné, a Városi Tanács Végre- 
hajtó Bizottságának tagja. 


Az ünnepség után a Városi Tanács 
munkaülést tart, amelyen a soros 
tanácsülésre — tervezett — napirendi 
pontokat tárgyalja. Az ülésre az 
érdeklődő állampolgárokat ezúton 
meghívja. 


SZENTENDRE ÉS VIDÉKE 


Olvasóinkhoz 


Január l-jétől olvasóink éves előfizetéssel 
vagy az egyes lappéldányok megvásárlá- 
sával juthatnak az újsághoz. A lap elő- 
fizethető a12.oldali megrendelőlap fel- 
használásával. De Szentendrén előfizetés- 
gyűjtők is járják a várost — akiknek a vá- 
rosi tanács elnöke adott erre írásbeli, név- 
re szóló meghatalmazást —, bekopogtat- 
nak a lakásokba és felkeresik a munka- 
helyeket is. Az előfizetés azzal a kettős 
előnnyel jár, hogy az előfizető egyrészt 
egész évre biztosítja magának a lapot, 
másrészt címére díjmentesen kézbesíi- 
tik az újságot. Az előfizetési díj 1 évre 
66 forint. 

A kiadók a lap példányonkénti meg- 
vásárlását is lehetővé teszik Szentendrén. 
A lapot a következő 5 állandó helyen le- 
het megvásárolni: Művelődési Központ 
és Könyvtár, Engels utca 7.; Városi Ta- 
nács ügyfélszolgálata, Rákóczi út 1 .; Nép- 
frontház, Jókai utca 3.; Könyvesbolt, Fő 
tér 5.; Felszabadulás-lakótelepi  klub- 
könyvtár. Az állandó helyeken kívül moz- 
góárusok is árusítják az újságot. Egy szám 
ára 5 forint 50 fillér. 

A lapszerkesztés során eddig is igye- 
keztünk az olvasók igényeit megismerni 
és igazodni azokhoz. A jövőre nézve is 
csak egyetlen alapelvünk van: minden 
olyan tájékoztatást megadni Szentendre 
és a körzet lakosainak, amire szükségük 
van. 

Abban a hitben, hogy eddigi munkánk- 
kal is már elnyertük rokonszenvüket és 
hogy a jövőben is számíthatunk rá, a 
Szentendre és Vidéke minden olvasójá- 
nak kellemes karácsonyi ünnepeket kíván 
a szerkesztőség nevében: 


Máté György 


Ligeti Erika karácsonyi érme 


LAPUNK MEGKÉRDEZTE... 


Izbég új 
tanácstagja válaszol 


Csekő Sándor 43 éves újságíró, a Nim- 
ród főszerkesztője, szeptembertől 
Szentendrén a 37. számú körzet ta- 
nácstagja. Megkérdeztük tőle: miért 
vállalta a tanácstagságot? 


Talán azért, mert még nem tu- 
dom, hogy mit vállaltam. Legfeljebb 
sejtem. Mint húsz éve gyakorló újság- 
írónak, volt alkalmam részt venni jó 
néhány tanácsülésen, hallottam a lel- 
kes, a , megszállott" tanácstagok tap- 
sot kiváltó hozzászólásait vagy a hor- 
dószónokok fölöslegesen fölvetett té- 
máit és figyelemmel kísérhettem azo- 
kat a problémákat, amelyekre a meg- 
oldást jogosan várta a tanácstól a la- 
kosság. Elméletben tehát úgy érzem, 
, fölkészült" vagyok, de hogy mi lesz 
a gyakorlatban... , ezt majd az idő dönti el. A választások idején azt tapasztal- 
tam, hogy nem kíséri túlságosan nagy lelkesedés a tanácstagok munkáját, külö- 
nösen nem Izbégen, amelyet kis túlzással Szentendre ,Byarmatának" neveznek az 
itteni bennszülöttek. 

Mi tagadás, nap mint nap jómagam is irigykedve nézem, hogy a város belső ré- 
szén, de még a Lenin út elején is — hogyan bukdácsolnak a földhalmokon a járó 
kelők és nem szitkozódnak, mert tudják: vezetik a gázt. Azt is irigykedve szemlé- 
lem, hogy újabb és újabb üzletek, butikok nyílnak, a maga módján kulturáltan 
épül-szépül a város. Nem gond általában az esővíz elvezetése, aránylag gyorsan 
megjavítják az utakon keletkezett gödröket, s mit több: késő éjszaka is van köz- 
világítás. 

Mi van Izbégen? Az előbbiek közül - nem sok. Elhanyagolt falu képét mutatja 
ez a városrész, ahol egy-egy zivatar után az úton hömpölyög a sárral, földdel össze- 
keveredett esővíz, vízmosások tarkítják a kövezetlen utakat, gyomnövények teszik 
változatossá az útszegélyeket — ha van egyáltalán útszegély — és még abban sem 
reménykedhetünk, hogy az ezredfordulóig itt is bevezetik a gázt. 


VNAnm 


Nem vagyok bennszülött, néhány éve lakom csupán Szentendrén, Izbégen — de 
szent meggyőződésem, hogy az itt lakók is megérdemlik mindazt, amit más városla- 
kók: csatornát, járdát, burkolt utakat, normális közvilágítást, üzleteket, játszóte- 
ret a gyerekeknek, gondozott parkot, fákat. . . és még sorolhatnám. Természetesen 
sokak szemében nevetséges lenne, ha egy póttanácstagból — az eddig hittel és szor- 
galommal tevékenykedő tanácstag lemondása miatt — tanácstaggá előlépett és im- 
már , nyilvántartásba vett" kezdő tanácstag azonnal és adjuramisten, de rögtön el- 
kezdené bombázni a város vezetőit, hogy mindent egyszerre oldjanak meg. Különö- 
sen mostanság, amikor egyre kevesebb nemcsak a városnak, hanem az országnak is 
a pénze. A ,kis ördög" azonban mocorog bennem. Valamelyik nap autózás köz- 
ben a rádióban a híreket hallgattam, s dagadt a keblem, hogy újabb nevezetes ven- 
dég látogatott el Szentendrére , szűkebb pátriámba. . . Az jutott eszembe : mi lenne , 
ha nemcsak a Kovács Margit Múzeumot tekintené meg, hanem a fekete Mercéde- 
sekből álló kocsisor végighajtana a Lenin úton is... Lehet, hogy varázsütésre ki- 
kerülnénk a , gyarmati" sorból? 

Mivel azonban tudom, hogy ez a , varázsütés" a közeljövőben nem várható, ma- 
rad számomra a kis lépések politikája, a kitartó és következetes fáradozás a célok 
eléréséig és a lakosság mozgósítása az ésszerű(!) feladatokra, hogy végeredményben, 
ha lassan is, de fejlődjön, változzék Izbégen is az adófizető állampolgárok helyzete. 


Talán ezért vállaltam a tanácstagságot! 


december 


Karácsonyi horgászsarok 


Ádám-Éva böjtös vacsorája a legtöbb magyar családnál halász- 
lé. Elkészítése nem is olyan egyszerű. Lássuk! 

Élő pikkelyes pontyot vásárolunk. Az ideális súly 1,2 -1,3 
kg. Élve kell tartani úgy, hogy a fürdőkádban elhelyezünk egy 
kisebb edényt (műanyag mosófazék, gyermekfürösztő kád), 
ebbe tesszük a halat és a csapból csöpögtetünk rá hideg vizet. 
Nyersen személyenkint 0,5 kg-ot kell számítani. 

A felhasználás napján a halat betekerjük újságpapírba, mert 
így nem csúszik, és sodrófával tarkón ütjük (a kezünket ne 
hagyjuk ott). Hegyes, éles késsel nagyjából egyben levesszük a 
pikkelyeket a pikkelyházzal együtt. A szép, fehér bőre marad! 
Ezután hideg vízben megmossuk a halat, majd felvágjuk és ki- 
filézzük. 

A félbevágott fejek, a tej vagy ikra, a máj, lép, vér, a fej mö- 
götti két kikerekített úszó majd az alaplébe kerül, a többi pe- 
dig az alaplé anyagát képezi (kopoltyúk, gerinc, kivágott 
uszonyok, zsiradék, hólyag). Ezeket fél kiló halra számítva két 
hagymával, szárított zöldpaprikával, két evőkanál paradicsom- 
pürével, kevés sóval feltesszük, annyi vízzel, hogy az anyagot 
ellepje. Jól felforraljuk, többször megkeverjük. 1—1,5 órát 
főzzük, majd tésztaszűrőn leszűrjük . Az alaplé leszedett tetejé- 
vel elkeverünk fél kiló halra számítva egy halászlékockát és 
fél evőkanál kalocsai különleges pirospaprikát, és tésztaszűrőn 
át hozzáadjuk az alapléhez. Tetszés szerint ízesítjük. Ebbe az 
alaplébe befőzzük a félretett részeket és esetleg a kifilézett hal- 


—— szeleteket. Lassan főzzük, amíg a betett anyag fel nem jön a te- 


tejére. Utána lefedjük és legalább 15 percen át pihentetjük a 
tálalásig. Csészébe teszünk forró halászlét, ebbe nyomkodjuk 
át a cseresznyepaprikákat, és ennek a levével kell ízlés szerint 
erősíteni a halászlét. 

Mindez kicsit komplikáltnak tűnik, de gyakorolni kell. Jó 
eszközökkel, kellő gyakorlattal egy halat 15 perc alatt fel lehet 
dolgozni, de egy fél órát is megér az, hogy nem kell félbesza- 
kítani a vacsorát és elmenni a gégészetre, kiszedetni a halszál- 
kát. Jó étvágyat a karácsonyi halhoz! Kellemes karácsonyi ün- 
nepeket és boldog új évet kíván a 

Szentendrei Horgászegyesület 


Most jelent meg! 


Megvásárolható 
Szentendrén 
készpénzért 

a Pest Megyei 
Művelődési Központ 
és Könyvtárban, 

a Tóth Árpád 
könyvesboltban, 

a Népfrontházban, 

az Art éria Galériában, 
a Metszet Galériában, 
a Műhely Galériában, 
a Péter-Pál Galériában, 
valamint utánvéttel 

a Pest Megyei 
Művelődési Központ 
és Könyvtártól. 

Ára 25 Ft. 


SOPRONI SÁNDOR 


SZENTENDRE 
A RÓMAIAK 
KORÁBAN 


SZENTENDREI FÜZETEK II-III. 


SZENTENDRE ÉS VIDÉKE 1 


SPORT 
Holba Zoltán 


Hogy mennyire nem is- 
merték, az is mutatja, 
hogy a Népsport azt ír- 
ta róla: Holba Zoltán 
20 kmces gyaloglásban 
Európa-bajnok. — Stim- 
mel, csak nem gyalog- 
lásban, hanem ifjúsági 
maratoni futásban . 

Az ifjú bajnok Izbé- 
gen él édesanyjával. 
Tőzsgyökeres szentend- 
rei, az általános iskolát 
a Lenin úton végezte 
el, s Visky Éva tanár- 
nő volt az, aki harma- 
dikos korában élete első 
versenyén elindította. 
Megnyerte a versenyt, és ezért tanárnője elvitte a KSI-be, ahon- 
nan egy év után eltanácsolták, mondván, sohasem lesz belőle 
atléta. Szerencsére Szólik Edit edző másképpen vélte, magához 
vette a fiút, s hat éven át foglalkozott vele. Holba Zoltán az 
Újpesti Dózsa versenyzője lett. 

Hetente 120 km-t fut. Vasárnap ráadásként Leányfalu felé — 
rója a kilométereket. Ránézésre vékony, magas, nagyon szim- 
patikus, szerény, makacsul célratörő fiatalember. Ha sikerei- 
ről faggatom, először mindig a tanárairól, az edzőiről beszél. 
De mégsem tudja elkerülni, hogy ne beszéljen önmagáról is: 

— 1984-től kezdve a korosztályomban mindig közel voltam 
a csúcshoz. Kiugró eredményt azonban nem értem el. Az or- 
szágos bajnokság második helyét nem tartom annak. Most is 
úgy volt, hogy versenyezni nem én utazom Birminghambe. 
Eredetileg csak tapasztalatcserére akartak kivinni. 

Már az induláskor éreztem, hogy jó formában vagyok. Rá- 
adásul mint esély telennel, senki sem foglalkozott velem. Nyu- 
godtan figyelhettem a versenyeket. Start előtt az edzőm azt 
mondta, próbáljak az élbolyban menni. Öt kilométernél alig 
tudtam magamat visszafogni, annyira jó erőben voltam. Érez- 
tem, hogy dobogón leszek. Az utolsó 2400 méteres körben az 
élre álltam. Mindig az volt a vágyam, hogy nyerjek és nekem 
játsszák a Himnuszt. 

Mi változott az életedben a nagy siker után? 

Semmi. Ez természetes. Nem foglalkoznak velem. Azt 
elvárják, hogy ezután is jól fussak. Én is magamtól, nehogy 
rámfoghassák, hogy véletlenül nyertem ifjúsági EB-t. 

Milyen terveid vannak? 

— Nem titkolom, hogy nagyok. Mindent megteszek azért, 
hogy a nagy világversenyekre kijussak. A következő esemény 
a fedett pályás EB lesz, a sportcsarnokban. 1988 márciusában. 
Zoltán édesapja meghalt. Édesanyja egyedül neveli. A bir- 
minghami verseny napján este bekapcsolta a rádiót , zenét akart 
hallgatni. Egyszer csak arra figyelt fel, hogy a bemondó ezt 
mondja: , A maratoni távon első Holba Zoltán, az Újpesti Dó- 
Zsa versenyzője". Örömében sírni kezdett, férjére gondolt, aki 
mindig reménykedett abban, hogy a fia egyszer bajnok lesz. 

A sok érem között a vitrinben már ott az első arany. . . 


Vicsotka Mihály 


SZENTENDRE 
a 1-1 a 


A Dunakanyar Fuvarszervező Iroda 
az alábbi szolgáltatásokkal áll az 
utazóközönség rendelkezésére: sze- 
mélyszállítás, teherszállítás, autó- 
mentés, építő- és egyéb anyagok 
beszerzése, bútorszállítás, költözte- 
tés, asztal- és szobafoglalás. Továb- 


bá virág-, koszorú-, sütemény-, tor- 
ta és egyéb megrendeléseit házhoz 
szállítjuk. 


r 


ÖSSZKOMFORTOS LAKÁST BÉREL- 

E, lakó nélkül, fiatal házaspár 4000 fo- 
rintig. Címet 8-tól 16 óráig személyesen 
vagy a 10-222-es telefonon a Művelődési 
Központ portájára kérnek. 


VIZSGÁZOTT KAZÁNFÜTŐT azonna- 
li belépéssel felvesz a Pest Megyei Műve 
lődési Központ és Könyvtár. Érdeklődn 
lehet személyesen vagy a 10-222-es tele- 
fonon Farkas Józsefné gazdasági igazga- 
tónál. 


VÉGLEGES SZÖRTELENÍTÉS Jósa 
Irén kozmetikusnál. Szentendre, Római 
sánc köz 4. Telefon: 12-274. 


ELEMZŐ KÖZGAZDÁSZT keres az 
Erdészeti Gépgyártó Vállalat. Fizetés 
gyakorlattól függően. Felvilágosítás a 
26/12-288-as telefonszámon a gazdasági 
igazgatóhelyettesnél, illetve a személy- 
zeti vezetőnél. 


SZENTENDRE ÉS VIDÉKE 


1987. december 


FELSZABADULÁS FILMSZÍNHÁZ, SZENTENDRE 


LTE ETETNEK MÉENKEZMÉTOT ET el eTO TT NOKNEK. a IT ETDOZZA TT ÖT NÉ JATE HE ZETT TE ETET ETT LDT E ETETETT Tt 


Dec.3—6., csütörtök—vasárnap 


Színes amerikai krimi 
5—7., szombat—hétfő, 3 óra 
MACSKAFOGÓ 

Színes magyar rajzfilm 

7., hétfő, 5 óra 
SZERELEM ELSŐ VÉRIG 
Színes magyar film 

7—9., hétfő—szerda, 7 óra 
A NINDZSA SZÍNRELÉP 
Színes amerikai kalandfilm 
8—9., kedd—szerda, 5 óra 


5 és 7 óra 


Magyar film 

10—13., csütörtök—vasárnap 
TEX ÉSA MÉLYSÉG URA 
Színes amerikai kalandfilm 
12—14., szombat—hétfő, 3 óra 
A SZÉL HARCOSAI 

Színes japán rajzfilm 


CÁPA, II. 


14—16., hétfő—szerda, 5 óra 
A BEVERLY HILLS-I ZSARU. A SAOLIN TEMPLOM 
SZENT KÖNTÖSE 

Színes kínai kalandfilm 
17—18., csütörtök—péntek 
SZEXMISSZIÓ 

Színes lengyel sci-fi 

19—21., szombat—hétfő , 3 óra 
RIGÓCSŐR KIRÁLYFI 
Színes csehszlovák mesefilm 
19—21., szombat—hétfő, 


HÁROM FÉRFI 

HOL VOLT, HOL NEM VOLT... ÉS EGY MÓZESKOSÁR 
Színes francia filmvígjáték 
22—23., kedd—szerda 

TE RONGYOS ÉLET 
Színes magyar filmszatíra 
25—27., péntek—vasárnap 


Színes amerikai kalandfilm 


26—28., szombat—hétfő, 3 óra 
A BAROMFIUDVAR RÉME 
Színes magyar mesefilmek 
28—30., hétfő—szerda 

EGY NŐ VAGY KETTŐ 
Színes francia filmvígjáték 
Január 1—2., péntek—szombat 
GYILKOSOK UTCÁJA 
Színes francia krimi 

2—4., szombat—hétfő, 3 óra 
KURTA FARKÚ PETI CICA 
AMERICICÁBAN 

Színes svéd rajz-mesefilm 
3—4., vasárnap—hétfő 

KINCS, AMI NINCS 

Színes olasz kalandfilm 

5—6., kedd—szerda 
ESZKIMÓ ASSZONY FÁZIK 
Színes magyar film 


Az előadások kezdete: szom- 
baton, vasárnap és hétfőn 3 5 
és 7, a többi napon 5 és 7 óra. 


mozogni PAPÍRIPARI 
VÁLLALAT 
SZENTENDREI 
PAPÍRGYÁRA 


4937-1987 
Felvételt hirdetünk kapcsolt mun- 
kakörben munkavédelmi vezetői 
munkakör betoítésére. Feltétet: Kö- 
zépfokú munkavédelmi technikumi 
végzettség vagy műszaki középis- 
kola szakirányú tanfolyam elvégzé- 
sével. Jelentkezni lehet december 
31-ig részletes önéletrajz beadásával 
a személyzeti osztályon. Bérezés 
megegyezés szerint, a gyakorlattól 
függően. Cím: 
SZENTENDRE, 
DÓZSA GYÖRGY ÚT 22. 
TEL: 06-26/11-788, 25-ÖS M. 


PEFÉH 


A Pest Megyei Fémipari Vállalat fel- 
vételt hirdet az alábbi munkakörök- 
be: kovács, szerelő lakatos, forgá- 
csoló szakmunkás, gyártmányfej- 
lesztő mérnök, elemző, gyártóesz- 
közgazdálkodó. "A" főfogilatkozás 
mellett lehetőséget biztosítunk — jó 
keresettel — vállalati gazdasági mun- 
kaközösségben való munkavégzésre 
is. Jelentkezés: Szentendre, Lenin 
út 160. Telefon 06-26/11-888, 15.m. 


Színvonalas magánházakat keresünk 
fizetővendég-szolgálat céljára Szent- 
endrén és környékén. Jelentkezésü- 
ket várjuk: Dunatours, Szentendre, 
Somogyi-Bacsó part 6. Telefon: 
06-26/11-311. 


ALBÉRLETI SZOBA kiadó a Felszaba- 
dulás-lakótelepen. Érdeklődni lehet Al- 
mási Gertrudnál munkaidőben, a 10-222- 
es telefonszámon. 


SZENTENDRE 5 VIDÉKE 


Kiadja: Szentendre Város Tanácsa, a 
HNF Városi Bizottsága, valamint a Pest 
Megyei Művelődési Központ és Könyv- 
tár. Felelős kiadó: dr. Szini István tanács- 
elnök. Szerkeszti a szerkesztőbizottság. 
Fotó: Miser István. Tervezőszerkesztő: 
Gaján Éva. Szedte: a Composer GM. 
A nyomás készült a PMKK házinyomdá- 
jában. Felelős vezető: dr. Végh Károly 
igazgató. Táskaszám: 197/1987. A szer- 
kesztőség címe: Szentendre, Jókai ut- 
ca 3. Népfrontház. Telefon: 26/11-387 és 
26/10-222. A lapot a hónap elején szent- 
endrei újságárusoknál lehet megkapni, 
egyelőre díjtalanul. Megbízott szerkesz- 
tő: Máté György 


MEGRENDELŐLAP 


Megrendelem 1988-ra a Szentendre és Vidéke című tájékoztatót. Kérem, hogy a 66 
forint előfizetési díj befizetéséhez címemre csekket küldjenek. 


Olvasható név: . . 


Város, község: 


aláírás 


Ezt a lapot szíveskedjék kivágni és borítékba téve, vagy postai levelezőlapra ragasztva a követke- 
ző címre küldeni: Városi Tanács V. B. titkársága, Szentendre, Városház tér 3. 2000. 


